इस के अलावा एक और कारण जो कि समाज को असंवेदनशील बना रहा है वो है लोगों के बीते हुए कल के अनुभव. ऐसे बहुत से कड़वे अनुभव होते हैं जिन से हम उबर नहीं पाते और हमारी आंखों पे एक पट्टी पड़ जाती है. इन कड़वे अनुभवों की वजह से हम एक खोल में चले जाते हैं और हमारा मन बाहर नहीं निकलना चाहता. हमें इन पूर्ण कड़वे अनुभवों से बाहर निकलते हुए ये समझना होगा कि हर व्यक्ति अलग है और हर परिस्थिति भी अलग है. मात्र पुराने अनुभवों की वजह से हम इस तरह असंवेदनशील नहीं हो सकते हैं. ये पूरा समाज एक परिवार के सामान है और यहां हम सभी को एकदूसरे की जरूरत है. यह संभव नहीं कि हम अपनी जिंदगी से सोशल मीडिया का वजूद समाप्त कर दें, मगर इसे कम जरूर किया जा सकता है. हमें इस के प्रयोग की सीमाएं तय करनी होंगी.